**Jelgavas novada pašvaldības**

**zemes daļas** **12 m² platībā**

**“Gājēju celiņš”, Elejā, Elejas pagastā**

**nomas tiesību**

**izsoles noteikumi**

1. **Vispārīgie noteikumi**
   1. Mutiskā izsolē ar augšupejošu soli tiek izsolītas Jelgavas novada pašvaldībai piederoša nekustamā īpašuma – **zemes vienības daļas 12 m² platībā a**r kadastra apzīmējumu 54480060486 ***”Gājēju celiņš”*** , kas atrodas stāvlaukuma teritorijā pie veikaliem “top!” un “Vynoteka” Elejā, Elejas pagastā, Jelgavas novadā **(**turpmāk-zemesgabals) **nomas tiesības**.
   2. Zemesgabala lietošanas mērķis – mobilās tirdzniecības piekabes-virtuves novietošana un tirdzniecība ar pārtikas precēm;
   3. Nomas termiņš – no 2025.gada 1.jūnija līdz 2030.gada 31.decembrim;
   4. Nomas izsoles sākumcena **115,20,- EUR** (*viens simts piecpadsmit euro un 20 centi*) gadā (bez pievienotās vērtības nodokļa).
   5. Izsoles mērķis – izvēlēties nomnieku no vairākiem pretendentiem, kurš piedāvās iespējami augstāko nomas maksu, pretendentu, kas šādu maksu piedāvās, nosakot mutiskā izsolē;
   6. Drošības un dalības nauda jāiemaksā Jelgavas novada pašvaldības, reģ.Nr.90009118031, kontā bankā: SWEDBANK, konta Nr.: LV26HABA0551030341246.
2. **Informācijas publicēšanas kārtība**
   1. Informācija par izsoli tiek publicēta interneta mājas lapā [www.jelgavasnovads.lv](http://www.jelgavasnovads.lv), kā arī izlikta Elejas pagasta pārvaldes telpās Dārza ielā 5, Elejā, Elejas pagastā, Jelgavas novadā.
3. **Izsoles dalībnieki**

3.1. Par izsoles dalībnieku var kļūt:

3.1.1. fiziskas personas;

3.1.2. juridiskas personas.

3.2. Izsoles dalībniekam nedrīkst būt nekustamā īpašuma nodokļa un nomas maksājumu parādu Jelgavas novada pašvaldībai.

3.3. Visiem pretendentiem, kuri vēlas piedalīties izsolē, **jāiemaksā drošības nauda 11,52 EUR,** ar norādi „Izsoles drošības nauda “Gājēju celiņš, Elejas pag.”un **izsoles dalības maksa 20,00 EUR,** ar norādi „Izsoles dalības maksa “Gājēju celiņš”, Elejas pag.”.

3.4. Dalībnieki, kuri nav iemaksājuši drošības naudu un dalības maksu līdz šajos noteikumos norādītajam datumam, izsolei netiek pielaisti.

1. **Dalībnieku reģistrācijas kārtība**
   1. Dalībniekiem uz izsoli jāreģistrējas Elejas pagasta pārvaldē Dārza ielā 5, Elejā, Elejas pagastā, Jelgavas novadā pie lietvedes, Jelgavas novada pašvaldības kancelejā Pasta ielā 37, Jelgavā vai elektroniski, nosūtot dokumentus, kas sagatavoti atbilstoši normatīvajiem aktiem par elektronisko dokumentu noformēšanu, nosūtot uz e-pastu dome@jelgavasnovads.lv un apliecinot tos ar drošu elektronisko parakstu, laika zīmogu ne vēlāk kā līdz **2025.gada 20.maija plkst. 17:00**.
   2. Izsoles dalībniekiem, kuri vēlas reģistrēties, Nomas un apbūves tiesību izsoļu komisijai (turpmāk – Komisija) jāiesniedz šādi dokumenti:

4.2.1. Fiziskām personām:

* + - 1. Iesniegums;
      2. Pase vai identifikācijas karte (jāuzrāda);
      3. Maksājumu apliecinošs dokuments par drošības naudas samaksu;
      4. Maksājumu apliecinošs dokuments par dalības maksas samaksu.

4.2.2. Juridiskām personām:

* + - 1. Iesniegums;
      2. Pārstāvja pilnvara ( oriģināls);
      3. Maksājumu apliecinošs dokuments par drošības naudas samaksu;
      4. Maksājumu apliecinošs dokuments par izsoles dalības maksas samaksu.
  1. Izsoles dalībnieki pirms izsoles paraksta izsoles noteikumus un saņem reģistrācijas kartīti.

1. **Izsoles norise**
   1. **Izsole notiks 2025.gada 23.maijā plkst. 9:00** Jelgavas novada pašvaldības administrācijas ēkā Pasta ielā 37, Jelgavā, 5.stāva sanāksmju zālē.
   2. Izsoli vada Komisijas priekšsēdētājs. Viņš, atklājot izsoli, nosauc savu vārdu, uzvārdu un katra darba grupas locekļa uzvārdu, raksturo zemesgabalu un paziņo tā nomas nosacīto cenu (sākotnējo nomas maksu), kā arī summu, par kādu cena katrā nākamajā **s**olī tiek paaugstināta, t.i. **10,00 EUR** (desmit *euro*).
   3. Sākot izsoli, Komisija sastāda dalībnieku sarakstu. Izsole tiek protokolēta. Izsoles protokolā atspoguļo visas izsoles vadītāja un izsoles dalībnieku darbības izsoles gaitā. Protokolu paraksta visi Komisijas locekļi.
   4. Izsoles dalībnieki solīšanas procesā paceļ savu reģistrācijas kartīti ar numuru. Izsoles vadītājs paziņo pirmā solītāja reģistrācijas numuru un piedāvāto cenu. Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu. Ja neviens no izsoles dalībniekiem vairs augstāku cenu nepiedāvā, izsoles vadītājs trīs reizes atkārto visaugstāko piedāvāto cenu un fiksē to ar piesitienu. Pēdējais piesitiens aizstāj izsolītāja paziņojumu par to, ka viņš ir pieņēmis vairāksolījumu, un šis piesitiens noslēdz pārdošanu. Ja vairāki dalībnieki nosauc vienu visaugstāko cenu, izsoles vadītājs kā solījumu pieņem tikai pirmo cenas pieteikumu.
   5. Izsoles dalībnieks, kurš piedāvājis visaugstāko cenu ar savu parakstu protokolā apliecina savu gribu iegūt zemesgabala nomas tiesības par nosolīto, protokolā norādīto cenu. Izsoles dalībnieks, kurš nosolījis zemesgabala nomas tiesības, bet neparakstās protokolā, tādējādi atsakās no nosolītajām nekustamā īpašuma nomas tiesībām. Viņš tiek svītrots no izsoles dalībnieku saraksta un viņam netiek atmaksāta drošības nauda. Zemesgabala noma tiek piedāvāta izsoles dalībniekam, kas nosolījis nākamo augstāko cenu.
   6. Izsoles dalībniekiem, kuri nav nosolījuši zemesgabala nomas tiesības, septiņu darba dienu laikā tiek atmaksāta drošības nauda, ja izsoles dalībnieks ir izpildījis izsoles noteikumos fiksētās prasības. Drošības nauda tiek atmaksāta, pārskaitot izsoles dalībnieka norādītajā kontā, vai, ja tāds norādījums nav bijis, kontā, no kura summa saņemta.
2. **Izsoles rezultātu apstiprināšana**
   1. Komisija par zemesgabala nomas tiesību izsolīšanu sastāda izsoles protokolu, kuru apstiprina nedēļas laikā. Protokolu sastāda divos eksemplāros. Izsoles protokola pirmais eksemplārs un bankas dokumenti paliek Komisijas rīcībā, protokola otrais eksemplārs tiek nodots nosolītājam.
   2. Komisija septiņu darba dienu laikā apstiprina izsoles rezultātus pēc tam, kad saņēmis maksājumu apliecinošu dokumentu, ka attiecīgie rēķini nokārtoti.
3. **Līguma slēgšanas un norēķina kārtība**
   1. Izsoles dalībniekam, kas nosolījis visaugstāko cenu, viena mēneša laikā no izsoles dienas ir jānomaksā summa, ko veido starpība starp 25% nosolītās cenas un drošības naudu, kas ir ¼ daļa no zemes gabala nomas maksas gadā. Izsoles dalības maksa netiek ieskaitīta norēķinos par nosolītajām zemesgabala nomas tiesībām.
   2. Ja izsoles dalībnieks mēneša laikā no izsoles dienas nav nomaksājis rēķinus, viņš zaudē tiesības uz zemesgabala nomu. Drošības nauda attiecīgajam izsoles dalībniekam netiek atmaksāta. Komisija informē par šo faktu pārvaldes vadītāju un piedāvā zemesgabalu nomāt izsoles dalībniekam, kas izsolē nosolījis nākamo augstāko cenu.
   3. Septiņu dienu laikā pēc izsoles rezultātu apstiprināšanas persona, kas nosolījusi zemesgabala nomas tiesības, paraksta nomas līgumu. Nomas līguma noteikumus un līguma noslēgšanas kārtību nosaka Jelgavas novada pašvaldība saskaņā ar spēkā esošo LR normatīvo aktu prasībām.
   4. Izsoles dalībniekiem ir tiesības Komisijas lēmumu vai faktisko rīcību apstrīdēt Jelgavas novada pašvaldības Administratīvo aktu strīdu komisijā Administratīvā procesa likumā noteiktajā kārtībā.
4. **Nenotikusi izsole**
   1. Izsole atzīstama par nenotikušu, ja;

8.1.1. uz izsoli neierodas neviens noteiktajā laikā reģistrējies izsoles dalībnieks;

8.1.2. sākumcena nav pārsolīta;

8.1.3. noteiktajā termiņā neviens dalībnieks nav reģistrējies;

8.1.4. Nosolītājs nav samaksājis šo noteikumu 7.1.punktā noteikto summu.

Komisijas priekšsēdētāja M.Stešanova